पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण रोकने के लिए पंजाब सरकार के दुकानें बंद करने के फैसले से दुकानदार भड़क उठे हैं। गुरुवार को इलेक्ट्रिक मार्केट फगवाड़ा गेट के दुकानदार इकट्ठा हो गए। उन्होंने कहा कि गर्मियों का समय है और यही 15-20 दिन हमारा सीजन चलता है। इसमें भी सरकार दुकानें बंद कर दी, जिससे राेजी-रोटी का संकट खड़ा हो गया है। दुकानदारों के इकट्ठा होने का पता चलते ही कांग्रेसी विधायक राजिंदर बेरी वहां पहुंच गए। उन्होंने दुकानदारों को भरोसा दिलाया कि इस संंबंध में अफसरों से बात कर उन्हें राहत दिलाई जाएगी।
रेगुलर दुकानें खोलने दें, चाहे 3-4 घंटे ही सही
इलेक्ट्रिक शॉप के मालिकों ने कहा कि गर्मी के सीजन को देखते हुए दुकानदारों के यहां कूलर, पंखे और दूसरे सामान का स्टॉक भरा पड़ा है। यही उनकी कमाई के दिन हैं और फिर पूरा साल खाली बैठना है। सरकार हमें रेगुलर दुकानें खोलने की छूट दे, चाहे वो 3-4 घंटे के लिए ही हो। इससे ग्राहक को भी आसानी रहेगी और सभी दुकानदार कमाई भी कर सकेंगे।
जालंधर इलैक्ट्रिकल ट्रेडर्स फेडरेशन फगवाड़ा गेट के चीफ ऑर्गेनाइजर सुरेश गुप्ता ने कहा कि विधायक के आगे अपनी मांगे रखी गई हैं। व्यापारियों का बुरा हाल है और अब स्टॉक अंदर भरे होने से हालात बर्दाश्त से बाहर है। हम बीमारी से बचाव के साथ अपना काम भी करना चाहते हैं। चाहे शिफ्ट वाइज ही सही लेकिन दुकानें खोलने की छूट मिले।
CM और सांसद से बात की, अब अफसरों से मिलूंगा : बेरी
विधायक राजिंदर बेरी ने कहा कि इस बारे में CM कैप्टन अमरिंदर सिंह और सांसद चौधरी संतोख सिंह से बात कर चुके हैं। कोरोना का खतरा है, इसलिए सरकार भी नहीं चाहती कि व्यापारियों का नुकसान हो और वो बीमार हों। फिर भी दुकानदारों की कमाई प्रभावित न हो, इसके बारे में अब अफसरों से मिलकर योजना बनाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn